שיחה:סימולאקרה

message: המשמעות המזוקקת של המושג סימולקרה, לא מצליחה להיות מובעת בפסקת הפתיחה באופן ברור. סביר להניח שזה קורה בגלל שהמושג עצמו אינו ברור במיוחד למי שלא למד/קרא פילוסופיה מודרנית על צורותיה השונות.
אם אני מבין את המושג, הרי סימולקרה מתארת מצב בו אלמנטים תרבותיים אשר מחקים את המציאות, מוטמעים לתוך חווית החיים המודרנית. כך שאנשים מנהלים את חייהם לפי האידיאל של הדימוי, ולא לפי רצונותיהם. למשל, אדם רוצה להיות מפורסם, מאחר שבתרבות שמסביבו להיות מפורסם מקנה פריבילגיות. אם לא היו מפורסמים בעולם, סביר שהאדם לא היה בודה מליבו את השאיפה להיות מפורסם. או במילים אחרות, סימולקרה היא חיקוי של חיקוי. בני אדם מחקים דימויים מוגבלים על המציאות, כדי ליצור מציאות שאינה ספונטנית. כך החוויה האותנטית של התנהגות אנושית נעלמת ומתעוותת. כמו בסרט המטריקס, בו בני אדם חיים בתוך עולם שהוא מזוייף, ומורכב מדימויים על העולם כפי שהוא אמור להיראות, ואף אחד לא מסוגל לראות את העולם כפי שהוא באמת, רק אלו שבוחרים לצאת מהמטריקס.
אני לא יודע בעצמי איך לנסח את זה בצורה ממצה וברורה בשניים-שלושה משפטים, אבל לדעתי יש צורך להסביר את המושג בצורה יותר מדויקת בפסקת הפתיחה. גארפילד - שיחה 15:35, 6 ביוני 2013 (IDT)
replies: text: גם אני סבור כי יש לנסח מחדש את פסקת הפתיחה שאינה מובנת לקורא שאינו מומחה. כמה דוגמאות:

text: * "מושג זה מהווה חלק מהותי בשיח הפוסטמודרני ומשמש כאמצעי ביטוי ביקורתי לתיאור המציאות, ככזו שהופר היחס בינה לבין ייצוגיה."  ??

text: * "אחת הדוגמאות הבולטות לכך, היא ריבוי דגמי ערים ומבנים המוצגים לקהל באתרים שונים ברחבי העולם...".

text: * "ותכליתו (של המושג) בראשית דרכו הייתה לתאר ייצוגים אמנותיים, כגון פסלים וציורים, באופן נאמן למציאות." המושג מתאר באופן נאמן למציאות או המוצג (פסל, תמונה) נאמן למקור?

text: * "חיקוי הלוקה בחסרון איכויותיו של המקור." חיקוי הלוקה בחיסרון של איכויות? חיקוי הלוקה בהעדר איכויות? חיקוי שאינו מציג נאמנה את איכויות המקור? שמחה - שיחה 07:02, 23 ביולי 2013 (IDT)
thread_title: פסקת פתיחה

message: המושג סימולאקרה, מהווה נדבך מהותי בשיח הפוסט מודרני. השקעתי בערך עבודה רבה המבוססת על מקורות רבים וכיום מהווה הערך את המידע המקיף ביותר שיש באינטרנט אודות המושג. --אילילה - שיחה 20:15, 21 במאי 2013 (IDT)
replies: text: אילילה ללא ספק השקעת מאמץ רב בערך, אבל רק עכשיו סיימת את כתיבתו. לדעתי יש להעלות לדיונים ערכים שכבר שהו תקופה מסוימת במרחב הערכים כדי לתת הזדמנות לעיניים נוספות  שמתמצאות בנושא לעבור על הערך. מה שכתבתי אינה חוות דעת על הערך, אלא על התהליך. חנה Hanay • שיחה • מיזם אוניברסיטת חיפה יצא לדרך 16:13, 24 במאי 2013 (IDT)
replies: text: :זה לא הערך היחיד שנמצא כאן שנכתב לאחרונה, מכל מקום כולם מוזמנים, לערוך, לתקן ולשפר. --אילילה - שיחה 17:15, 24 במאי 2013 (IDT)
replies: text: ::הערתי זאת מתייחסת לכל הערכים שרק עלו ונערכו בעיקר על ידי עורך אחד. חנה Hanay • שיחה • מיזם אוניברסיטת חיפה יצא לדרך 13:11, 26 במאי 2013 (IDT)
replies: text: :::ובינתיים מספר עורכים נוספים תורמים את תרומתם לערך. --אילילה - שיחה 15:02, 26 במאי 2013 (IDT)
replies: text: :::: נראה ערך מעניין. מקריאה של פסקת הפתיחה יש עניין קטן שנראה לי שדורש הבהרה: א. נאמר שהמושג הופיע לראשונה בשפה האנגלית במאה ה-16. האם זו הופעתו הראשונה בכלל, או ספציפית באנגלית? מתי הופיע בשאר השפות? ב. נאמר שם שהמושג הלטיני נגזר מהמילה האנגלית Similarity - מצב שנראה מאוד יוצא דופן, בד"כ אלו מילים אנגליות שנגזרות ממילים לטיניות ולא להיפך. אם לא היה מדובר במושג פוסט-מודרני הייתי פשוט מניח שמדובר בטעות, אבל כיון שמדובר במושג פוסט-מודרני וכיוון שלא הצלחתי להבין את מקור המונח מפסקת הפתיחה, אני תוהה אם יש הסבר אחר. אשמח להבהרה של העניין. בן ג. (שיחה) • תרומת כוח-חישוב • 01:33, 27 במאי 2013 (IDT)
replies: text: :::::תודה על הערתך, יובהר בהמשך לפי האסמכתא המופיעה בהערת שוליים מס' 1. בברכה, --אילילה - שיחה 09:10, 27 במאי 2013 (IDT)
replies: text: ::::::המושג נגזר מהמילה הלטינית Simulare שמשמעותה, דמיון, הקבלה והוא תועד לראשונה בשפה האנגלית בסוף המאה ה- 16. אחת מהאסמכתאות לקוחות מהמילון אוקספורד. תיקנתי את הערך בהתאם. בברכה, --אילילה - שיחה 20:11, 30 במאי 2013 (IDT)

text: קצת מפריע לי שאותה תמונה מופיעה פעמיים. גיא - שיחה 20:28, 30 במאי 2013 (IDT)
replies: text: :באמת התלבטתי. מה דעתך אם אשאיר את התמונה שנמצאת למעלה ואסיר אותה משלישיית התמונות, כך שיוותרו שניים בלבד? --אילילה - שיחה 00:00, 31 במאי 2013 (IDT)
replies: text: ::אני הייתי מחליף דווקא את התמונה העליונה. אולי משהו ישראלי מקומי. דגם המנורה, מיני ישראל, לא יודע מה מתאים. גיא - שיחה 14:54, 31 במאי 2013 (IDT)
replies: text: :::אחפש משהו בוויקי שיתוף והרעיון של מיני ישראל הוא בכלל לא רע, אבחן גם אותו. תודה, --אילילה - שיחה 17:21, 31 במאי 2013 (IDT)
replies: text: ::::החלפתי את הקובץ המופיע בפתיח, בקובץ המראה קטע ממיני ישראל. בברכה, --אילילה - שיחה 17:26, 1 ביוני 2013 (IDT)  בברכה,
replies: text: :::::נראה מצויין, תודה. גיא - שיחה 17:31, 1 ביוני 2013 (IDT)
thread_title:  הערות מרשימת ההמתנה 

message: מאד מפריעה לי הצגת הדברים ללא ביקורת  
שתי דוגמאות קטנות
א. המשפט: "הוא חקר היכן התקיימה מלחמת המפרץ האמיתית. האם היא התקיימה בעיראק או על מסכי הטלוויזיה? " נראה בעיני הבלתי מלומדות שטות גמורה. כנראה הכוונה לביקורת על השטחיות של הטלביזיה, כמו שמוזכר בטבלה, אבל המשפט לכשעצמו בלתי אפשרי לקורא הבלתי מלומד 
ב. התחזית, לפיה אנשים יפסיקו להשתמש בצילומים התבררה כלא נכונה בעליל. האם זה לא משליך משהו על יוצרי התחזית והבסיס התיאורטי של התחזית 87.68.245.116 23:03, 23 ביולי 2013 (IDT)
thread_title:  ביקורתיות 

message: בפרק "הרקע להתפתחות הסימולאקרה" מופיע המשפט "התאוריה האופטימיות של מרקס בדמות מהפכה פרולטרית נחלה כישלון, נוכח התגברות מנגנוני הדיכוי והשליטה של החברה הקפיטליסטית."
משפט זה לא מהווה מופת לאובייקטיביות אנציקלופדית. העובדה שהתחזית של מרקס נחלה כישלון, נהנית כל הנראה מקונצנזוס. אך הסיבה לכישלון זה שנויה במחלוקת חריפה, וקשה לראות באנציקלופדיה המתיימרת לניטרליות ניסוח אפולוגטי כמו זה שצוטט. 134.191.249.6 12:59, 30 ביולי 2013 (IDT)
replies: text: נראה לי ש"התגברות מנגנוני הדיכוי והשליטה של החברה הקפיטליסטית" הוא תיאור הכישלון, לא תיאור הסיבה לכישלון. ‏nevuer‏ • שיחה 13:04, 30 ביולי 2013 (IDT)
replies: text: :לו יהי כן; מכל מקום, חלק זה במשפט מתיימר לתאר את ההתרחשות ההיסטורית שמהווה את הכישלון או את סיבתו. כתיאור התרחשות היסטורית, משפט זה לוקה בחוסר איזון. הרי כלכלן ניאו-קלאסי היה מנסח את המשפט באופן שונה לחלוטין, לדוגמה "התיאוריה המרקסיסטית נחלה כישלון נוכח הפשטנות שלה בהבנת מערכת הכוחות השולטים בשוק העבודה". היסטוריון ביקורתי היה יכול לנסח משהו כמו "התיאוריה המרקסיסטית נחלה כישלון נוכח ניסיונה לכפות על מציאות דינאמית ומורכבת את מבני החשיבה הנוקשים-מדי של המטריאליזם הדיאלקטי". כשלעצמי, אינני נוקט עמדה לכאן או לכאן (לפחות כאן); הנקודה שלי היא שהניסוח "התגברות מנגנוני הדיכוי והשליטה" הוא תיאור השנוי במחלוקת ויותר מכך - יש לו ריח חזק של אפולוגטיקה ניאו-מרקסיסטית, ואיננו יכול להיות מוצג אגב אורחא כתיאור פשוט וניטרלי של ההתרחשות ההיסטורית. 213.151.58.222 05:32, 31 ביולי 2013 (IDT)
בהעדר תגובה, שיניתי את המשפט הנידון. איתיאל בר - שיחה 19:44, 13 באוגוסט 2013 (IDT)
thread_title:  ניסוח מוטה 

message: ססי נה פה פיפ.ceci n'est pas une pipe
 ובגידת הדימויים.רנה מגריט. מומלץ לערך המומלץ
17:37, 21 ביוני 2016 (IDT)
thread_title:  כל זה בלי להזכיר פעם אחת את הסימולקארה המפורסם  

message: ערך מעניין וכתוב הייטב, ברם יש בו מספר לא מבוטל של קישורים לפירושונים שאינם תורמים להרחבה/הבנה של הקורא בנושא. בחלק מהמיקרים מדובר בשימוש מילוני רגיל ודף הפירושונים לא מכיל ערך מתאים (לפחות לדעתי). בבקשה, האם מישהו ממטפחי הערך (אלילה?) יכול לתקן? ובהזדמנות זו בפיסקת הפתיחה יש משפט "מושג זה מהווה חלק מהשיח הפוסטמודרני, ומשמש כאמצעי ביטוי ביקורתי לתיאור המציאות ככזו שהופר היחס בינה לבין ייצוגיה". החלק השני שלו נראה לי כתרגמת (אם כי נפוצה מאוד) ובכל מקרה לא מובן לי. תודה --שרעטל - שיחה 10:10, 11 בנובמבר 2016 (IST)
thread_title:  קישורים לפירושונים 

message: "[דימויים] אלה נוצרו, לפי הפילוסוף הצרפתי ז'אן בודריאר, כתולדה מצורך בלתי נשלט לייצר חיקויים שישמשו כתענוגות להמונים". איך מוכיח בודריאר טענה כזו? בפרט, איך מבדילים בין רצון לצורך, ואיך מבדילים בין צורך לבין צורך בלתי נשלט? עוזי ו. - שיחה 01:47, 3 בפברואר 2021 (IST)
thread_title:  צורך בלתי נשלט